Пасля вайны тэкст Каронкі да Божай Міласэрнасці вельмі хутка распаўсюдзіўся на многіх мовах свету, быў перакладзены не толькі на асноўныя мовы, але і на мовы моцна экзатычныя, нават мовы плямёнаў. Каронка да Божай Міласэрнасці прамаўлялася не толькі ў касцёлах і капліцах, у законных манаскіх кангрэгацыях і розных супольнасцях, але таксама і праз каталіцкія медыя ў многіх краінах. Таму сёння – гэта найбольш вядомая малітва да Божай Міласэрнасці, дзякуючы якой людзі атрымліваюць многа надзвычайнай ласкі і дабрадзействаў.